नेपाल बैङ्कर्स सङ्घका अध्यक्ष ज्ञानेन्द्र ढुङ्गानाले बैङ्किङ क्षेत्रमा देखिएको समस्या समाधानमा सरकारको विशेष भूमिका हुनुपर्ने बताए । ‘यो बैङ्कहरूको समस्या हो भनेर छोडियो भने झन् ठूलो समस्या सृजना हुने जोखीम छ,’ उनले भने, ‘ऐन कानूनले रोकेको भए पनि संशोधन गरेर समाधान खोज्नुपर्छ ।’ ऊर्जा उत्पादक गुरुप्रसाद न्यौपानेले बैङ्कहरूको मार्जिन अत्यधिक भएकाले बजारमा ब्याजदर आकाशिएको बताए । ‘राष्ट्र बैङ्कबाट ४ प्रतिशतमा पुनर्कर्जा लिएर ९ प्रतिशतमा लगानी गर्न खोज्दा समस्या आएको हो,’ उनले भने, ‘यसलाई ६–७ प्रतिशतमा दिए पनि त नाफा नै हुन्छ नि ।’
